Diari Oficial de la Generalitat Valenciana


Sumari del DOGV 1517, del 09-04-1991 (1991/820762)

ACORD de 13 de març de 1991, del Consell de la Sindicatura de Comptes de la Generalitat Valenciana, pel qual es convoquen proves de selecció, mitjançant el sistema d'oposició, per a proveir vacants d'Auxiliar d'Administració General.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1517

Data del DOGV
:   09-04-1991

Secció del DOGV
:   AUTORITATS I PERSONAL

Número del document
:   1991/820762


Data del document
:   13-03-1991

Organisme emissor
:   Sindicatura de Comptes

Tipus de document
:   Acord

ACORD de 13 de març de 1991, del Consell de la Sindicatura de Comptes de la Generalitat Valenciana, pel qual es convoquen proves de selecció, mitjançant el sistema d'oposició, per a proveir vacants d'auxiliar d'Administració General.  
Conformement a allò que es disposa en els arts. 3 i 17.c) de la Llei 6/1985, d'11 de maig, de Sindicatura de Comptes, en relació a l'article 12.c) del reglament de règim interior d'aquesta institució, i atenent la delegació de les Corts Valencianes, el Consell de la Sindicatura de Comptes, en sessió celebrada el dia 13 de març de 1991, ha acordat convocar oposició per a la provisió de vacants d'Auxiliar d'administració general.  
La convocatòria es regirà per les següents  
BASES  
1. Característiques dels llocs de treball convocats  
1.1. Denominació dels llocs: Auxiliars d'administració general.  
1.2. Nombre de lloes: nou, més les vacants que poguessen existir, i que així es determine abans de la iniciació de les proves.  
1.3. Naturalesa: funcionari.  
1.4. Grup: D.  
1.5. Funcions: treballs de mecanografia, arxiu de documents, registre i informació, utilització i maneig d'equips informàtics, correspondència, fotocòpies, secretaria particular, etc.  
2. Sol·licituds i admissió de candidats  
2.1. Presentació.  
Les instàncies seran formalitzades d'acord amb el model de l'annex II d'aquesta convocatòria, i seran adreçades al Síndic Major de la Sindicatura de Comptes de la Generalitat Valenciana en el termini de 20 dies hàbils, comptadors a partir del dia següent a l?última publicació d'aquesta convocatòria en el Diari Oficial de la Generalitat Valenciana i en el. Butlletí Oficial de les Corts Valencianes.  
Les sol·licituds es presentaran en el Registre General de la Sindicatura de Comptes, av. del Port, 108, 46945 València; o en la forma establerta en l'article 66 de la LPA.  
Els drets d'examen seran de 894 PTA per a tots els aspirants i el seu pagament s'efectuarà en el compte obert a nom de la Sindicatura de Comptes de la Generalitat Valenciana, núm. 7968521429.39, de l'OP de la Caixa d'estalvis Provincial de València, pl. Rodrigo Botet, núm. 6; s'adjuntarà a la instància el comprovant de l'ingrés.  
2.2. Admissió de candidats.  
Per a ser admesos en l'oposició, els aspirants hauran de reunir els requisits següents:  
a) Tenir la nacionalitat espanyola.  
b) Haver fet els 18 anys.  
c) No patir malaltia o defecte físic que impedesca l'exercici de les funcions corresponents.  
d) No trobar-se inhabilitat penalment per a l'exercici de les funcions públiques.  
e) No haver estat separat, mitjançant expedient disciplinari, de cap administració o ocupació pública.  
f) Estar en possessió del títol de graduat escolar, formació professional de 1r. grau o equivalent, o complir les condicions per a obtenir-lo en la data que finalitze el termini de presentació de sol·licituds.  
Les condicions generals per a ser admés a les proves caldrà reunir-les en el moment de finalitzar el termini de presentació d'instàncies i conservar-les durant tot el procés selectiu, fins al moment de la presa de possessió.  
Acabat el termini de presentació de les sol·licituds la Sindicatura de Comptes de la Generalitat Valenciana dictarà la resolució, que serà publicada en el Butlletí Oficial de les Corts Valencianes i que contindrà la relació provisional d'admesos i exclosos.  
Les persones interessades podran, en el termini de deu dies hàbils, comptadors a partir del dia següent a la publicació de les llistes provisionals, esmenar els defectes en què hom haja pogut incórrer; o, si és el- cas, els qui hagen estat exclosos de la llista podran presentar les al·legacions corresponents.  
Una vegada transcorregut el termini anterior, esmenats els defectes i vistes les al·legacions, es dictarà una resolució amb la llista definitiva d'admesos i exclosos, que es publicarà en el Butlletí Oficial de les Corts Valencianes.  
En la resolució amb la llista definitiva d'admesos s'establirà també, amb quinze dies d'antelació, la data, el lloc i l?hora de començament de les actuacions.  
La realització del primer exercici començarà, com a màxim, als sis mesos de la publicació de la convocatòria.  
3. Procediment de selecció  
El procediment de selecció dels aspirants serà el d'oposició, que constarà dels següents exercicis, essent eliminatoris els tres primers.  
3.1. Primer exercici.  
Efectuar una còpia a màquina d'escriure durant 10 minuts, a la velocitat mínima de 250 pulsacions per minut, d'un text que es facilitarà als opositors. El text podrà ser bilingüe, castellà-valencià. Es tindran en compte el nombre de pulsacions i la perfecció del text mecanografiat. Per a la pràctica d'aquest exercici els opositors utilitzaran les seues màquines convencionals i no podran usar-se les elèctriques o electròniques.  
3.2. Segon exercici.  
Constarà de dues parts que es realitzaran en una mateixa sessió:  
Primera part: consistirà en un test de capacitat i aptituds personals dels aspirants, relacionat amb les característiques dels llocs de treball objecte d'aquesta convocatòria.  
Tant el nombre de preguntes com el temps per a realitzar aquesta primera part de l?exercici seran determinats en el moment de la seua realització; però en qualsevol cas no serà superior a 50 preguntes i el temps concedit oscil·larà entre 30 i 45 minuts.  
Segona part: consistirà a contestar un qüestionari de preguntes amb respostes alternatives basat en el contingut del programa que figura en l'annex I d'aquesta convocatòria.  
Tant el nombre de preguntes com el temps per a realitzar aquesta segona part de l?exercici també es determinaran en el moment de la seua realització; però en qualsevol cas no serà superior a 50 preguntes i el temps concedit oscil·larà entre els 40 i 50 minuts.  
Les contestacions errònies es valoraran negativament en la proporció que fixe el tribunal, i que es farà pública abans del començament de l?exercici. .  
3.3. Tercer exercici  
Una prova pràctica que pose de manifest el maneig d'equips informàtics, que hauran d'utilitzar els aspirants en el lloc de treball. La prova consistirà, o bé a introduir un document en l?ordinador, o bé partint d'un document ja introduït i mitjançant les funcions de processament de textos, preparar-lo per a la seua posterior edició o impressió. Amb aquesta finalitat es facilitarà als aspirants el menú de les funcions del programa per a poder executar el treball sol·licitat en aquesta prova pràctica. El programa de processament de textos que s'ha d'utilitzar serà el Microsoft Word o el Display Writer.  
El temps per a realitzar aquest exercici es determinarà en el moment d'efectuar-lo i oscil·larà entre un mínim de 10 minuts i un màxim de 30 minuts.  
3.4. Quart exercici. Voluntari i de mèrits  
Consistirà en la traducció d'un text del castellà al valencià i del valencià al castellà, proposat pel tribunal, amb un temps màxim de 30 minuts.  
En aquells exercicis que no puguen celebrar-se conjuntament, l?ordre d'actuació dels aspirants serà el que estableix la Resolució de la Direcció General de la Funció Pública de la Generalitat Valenciana dictada conformement a l'article 14.2 del Decret 69/1986, de 2 de juny.  
4. Qualificació dels exercicis  
La qualificació dels exercicis es realitzarà mitjançant la deliberació conjunta dels membres del tribunal, de la forma següent:  
4.1. El primer exercici es qualificarà de 0 a 10 punts i caldrà obtenir una qualificació mínima de 5 punts per a superar-lo.  
4.2. El segon exercici es qualificarà: de zero a tres punts la primera part, i de zero a set punts la segona; per tant, la qualificació total serà de 10 punts. Caldrà obtenir un mínim de 5 punts per a passar a l'exercici següent.  
4.3. El tercer exercici es qualificarà de 0 a 6 punts, i els aspirants que no hi aconseguesquen un mínim de 3 punts seran eliminats.  
4.4. La qualificació resultant d'aquests tres primers exercicis serà determinada per la suma de les puntuacions obtingudes en cada un, i es configurarà una relació per ordre de puntuació, de major a menor, que serà interrompuda quan el nombre d'inclosos coincidesca amb el de les vacants convocades. Només els inclosos en aquesta relació podran passar a realitzar el quart exercici voluntari i de mèrits.  
4.5. Aquest exercici es qualificarà de 0 a 5 punts.  
4.6. La puntuació final s'obtindrà sumant la puntuació del quart exercici als resultats obtinguts pels aspirants que figuren en la relació a què es refereix el punt 4.4 d'aquestes bases.  
5. Desenvolupament de l?oposició  
En qualsevol moment el tribunal podrà requerir els candidats perquè acrediten la seua identitat.  
Els aspirants seran convocats en una crida única i en seran exclosos els qui no compareguen.  
Una vegada realitzat el primer exercici, el tribunal farà públic l'anunci de la celebració de la resta dels exercicis en el tauler d'anuncis de la Sindicatura de Comptes de la Generalitat Valenciana, av. del Port, 108 de València.  
6. Tribunal qualificador  
6.1. El tribunal per a la provisió dels llocs de treball estarà constituït en la forma que estableix l'annex III d'aquesta convocatòria.  
6.2. El tribunal no podrà constituir-se ni actuar sense l'assistència, almenys, de tres dels seus membres.  
6.3. El tribunal podrà, sempre sota la seua direcció i control directe, utilitzar assessors especialistes i ajudants a fi d'agilitar les proves en els aspectes de preparació dels exercicis i correcció mecànica i simple.  
Els assessors limitaran la seua actuació a l'exercici de la seua especialitat tècnica, que constituirà la base exclusiva de la seua col·laboració.  
6.4. Els membres del tribunal, i els assessors especialistes i ajudants, estaran subjectes als motius i causes generals d'abstenció i recusació dels articles 20 i 21 de la LPA.  
6.5. A l'efecte de comunicacions i altres incidències, el tribunal tindrà la seu en la Sindicatura de Comptes de la Generalitat Valenciana, av. del Port, 108. 46603 València.  
Z Llista d'aprovats i presentació de documents  
7.1. Una vegada finalitzats i corregits cadascun dels exercicis el tribunal farà pública en el tauler d'anuncis de la Sindicatura de Comptes, av. del Port 108, la relació dels aspirants que hagen superat cada prova i la puntuació obtinguda, i també la qualificació de l'exercici voluntari i de mèrits.  
7.2. Una vegada acabada l'oposició el tribunal farà pública, mitjançant un anunci en el tauler d'anuncis de la Sindicatura de Comptes, av. del Port, 108, la relació dels aspirants amb la puntuació final a què es refereix el punt 4.6 d'aquestes bases, que constituirà la llista d'aspirants que han superat les proves.  
El tribunal no podrà mai declarar que ha superat les proves selectives un nombre superior al de vacants convocades.  
7.3. Així mateix, una vegada finalitzada la puntuació de l'oposició, el tribunal trametrà al Consell de la Sindicatura de Comptes la proposta dels aspirants seleccionats, que seran els qui hauran obtingut major puntuació.  
Acceptada la proposta per part del Consell de la Sindicatura es publicarà la relació d'aspirants seleccionats en el BOCV, a l'efecte del que assenyala el punt 7.4. d'aquesta convocatòria.  
7.4. En el termini de 20 dies hàbils comptadors a partir de la publicació de l'acceptació de la proposta a què es refereix l'apartat anterior, els aspirants hauran de presentar en la Sindicatura de Comptes de la Generalitat Valenciana, av. del Port, 108, 46172 València, els documents següents:  
a) Certificat de naixement expedit pel Registre Civil corresponent, o fotocòpia compulsada del DNI.  
b) Fotocòpia legalitzada o compulsada del titol corresponent.  
c) Declaració jurada o promesa de no haver estat separat mitjançant expedient disciplinari de cap administració o ocupació pública, ni trobar-se inhabilitat per a l'exercici de les funcions públiques.  
d) Certificat mèdic acreditatiu de no patir malaltia o defecte físic que impedesca la realització de les corresponents funcions, expedit per la Direcció Territorial de Salut de la Conselleria de Sanitat i Consum. Els qui tinguen la condició de funcionaris públics estan exempts de justificar les condicions i requisits ja acreditats per a obtenir el seu nomenament; però hauran de presentar un certificat de l'organisme del qual depenen, acreditant la condició de funcionari i d'altres circumstàncies del seu expedient personal.  
Els aspirants disminuïts físics hauran de presentar la certificació de la Conselleria de Treball i Seguretat Social que acredite aquesta condició i la seua capacitat per a realitzar les tasques que corresponguen al lloc de treball objecte de la convocatòria.  
7.5. Aquells que superen la fase selectiva acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat.  
Els qui no complesquen el requisit anterior es comprometran a la realització dels oportuns cursos de perfeccionament que s'organitzen amb aqueixa finalitat.  
7.6. Per als aspirants seleccionats que dins el termini indicat, tret del cas de força major, no presentassen la documentació, o del seu examen es deduís que no tenen alguns dels requisits de la base 2.2, escaurà la invalidesa de les actuacions de l?interessat i, respecte d'aquest, la nul·litat subsegüent dels actes del tribunal. En aquest supòsit, el tribunal podrà proposar la inclusió en la llista d'aspirants seleccionats -en el mateix nombre dels exclosos i seguint l?ordre de puntuació-, d'aquells que, havent superat totes les proves, quedaren fora de la relació d'aprovats pel límit establert en l'article 9.2) de la Llei de la Funció Pública Valenciana.  
8. Nomenament  
Una vegada comprovada la conformitat dels documents presentats, el Consell de la Sindicatura de Comptes en formularà el nomenament corresponent, que serà publicat en el Butlletí Oficial de les Corts Valencianes i notificat als interessats.  
9. La sol·licitud dels interessats per a prendre part en aquesta convocatòria implica l'acceptació expressa d'aquestes bases.  
10. El Consell de la Sindicatura de Comptes interpreta i completa el contingut de les bases precitades i adopta la resolució definitiva en totes les qüestions que es deriven de la seua aplicació; els interessats podran impugnar les resolucions d'acord amb allò que estableix la Llei de Procediment Administratiu.  
València, 20 de març de 1991.  
El Sindic Major.  
ANNEX I  
Tema 1 El dret. L'ordenament jurídic. Les fons del dret.  
Tema 2 La Constitució espanyola de 1978. Estructura i contingut. Drets i deures fonamentals. La seua garantia i suspensió. Reforma de la Constitució. El Defensor del Poble.  
Tema 3. Les Corts. Generals. Les Cambres: composició, atribucions i funcionament. Elaboració de les lleis. Els tractats internacionals.  
Tema 4. L'administració central de l?Estat. El govern i l'administració. Relacions entre el govern i les Corts. L'administració perifèrica de l?Estat. Els delegats del govern en les comunitats autònomes. Els governadors civils. Organització institucional de l?Estat: concepte i classificació dels ens públics no territorials.  
Tema 5. El poder judicial. La funció judicial. L'organització judicial. El Consell General del Poder Judicial. El Tribunal Constitucional.  
Tema 6. L'estatut de la Comunitat Valenciana: característiques generals. Organització de la Comunitat Valenciana. Delimitació de competències. Reforma de l?estatut. El govern valencià: composició, estructura i funcions.  
Tema 7 Les institucions de la Comunitat Valenciana. El Consell de Cultura. El Síndic de Greuges. El Tribunal Superior de Justícia de la Comunitat Autònoma Valenciana.  
Tema 8 Les Corts Valencianes. Sistema electoral. Composició i funcions. Els grups parlamentaris. Tema 9. La presidència i els òrgans de govern de les Corts Valencianes. El president: elecció i funcions. La Mesa: composició i funcions. La Junta de Portaveus. La Diputació Permanent.  
Tema 10. Les comissions parlamentàries. Concepte, composició i classes. La Mesa de la Comissió. Elecció, composició i funcions.  
Tema 11. L'administració local. Principis i organització. El municipi: concepte i naturalesa. La província: concepte i naturalesa. Altres entitats de caràcter local.  
Tema 12. El Tribunal de Comptes: funcions, composició i organització.  
Tema 13. Els òrgans de control extern de les comunitats autònomes. Estudi comparatiu. El Tribunal de Comptes Europeu.  
Tema 14. La Sindicatura de Comptes de la Generalitat Valenciana: precedents i regulació vigent. Composició i organització. Atribucions dels diversos òrgans. Relació amb el Tribunal de Comptes.  
Tema 15. Informe anual sobre la gestió econòmica del sector públic valencià. Memòria anual d'actuacions de la Sindicatura de Comptes. La iniciativa fiscalitzadora de la Sindicatura de Comptes i les Corts Valencianes. Fiscalitzacions periòdiques. Fons de Compensació Interterritorial. Despeses electorals: informes i tramitació parlamentària.  
Tema 16. Reglament de règim interior de la Sindicatura de Comptes. Organització i estructura interna. Drets i deures del personal al servei de la Sindicatura de Comptes.  
Tema 17 Normes bàsiques per a l'elaboració de l'informe d'auditoria. Procés d'elaboració. Contingut de l'informe d'auditoria.  
Tema 18. Tipus d'informe realitzats per la Sindicatura de Comptes.  
Tema 19. Fonts del dret administratiu. La constitució: lleis orgàniques i ordinàries. Disposicions normatives amb força de llei. El reglament: concepte, naturalesa i classes. Límits de la potestat reglamentària. Autonomia i sistema de fonts.  
Tema 20. L'acte administratiu: concepte, classes i clements. La motivació i notificació. Eficàcia i validesa dels actes administratius.  
Tema 21. Els contractés administratius: concepte i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.  
Tema 22. El procediment administratiu: concepte i importància. La Llei de Procediment Administratiu: contingut í àmbit d'aplicació. Idea general de la iniciació, ordenació, instrucció i acabament del procediment administratiu.  
Tema 23. Els recursos administratius: concepte i classes. Recursos d'alçada, reposició, revisió i súplica. Les reclamacions econòmico-administratives.  
Tema 24. La jurisdicció contenciosa administrativa. La seua organització. Les parts. Actes impugnables. Idea general del procés.  
Tema 25. La responsabilitat de l'administració. Requisits de la responsabilitat administrativa. Responsabilitat privada.  
Tema 26. El Pressupost de la Generalitat Valenciana: característiques i estructura. Els crèdits pressupostaris. Modificacions dels crèdits inicials. Despeses plurianuals. Anul·lacions de romanents. Incorporació de crèdits. Crèdits extraordinaris i suplements de crèdit. Acomptes de tresoreria. Crèdits ampliables. Transferències de crèdit. Ingressos que generen crèdit.  
Tema 27 L'activitat econòmico-financera de les comunitats autònomes. Normes que la regulen i les seues característiques. Pressuposts: estructura, elaboració, aprovació i execució. Controls externs.  
Tema 28. L'activitat econòmico-financera de les corporacions locals. Normes que la regulen i les seues característiques. Pressuposts: classes, estructura, elaboració, aprovació i execució. Controls interns. Controls externs administratius.  
Tema 29. Anàlisi documental: documents oficials. Formació de l'expedient. Documentació de suport informatiu. Criteris d'ordenació d'arxiu. L'arxiu com a font d'informació: serveis de l'arxiu.  
Tema 30. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. El full electrònic de càlcul. Els gràfics d'oficina. El correu electrònic  
ANNEX II  
Sr./Sra.   
DNI núm. , estat civil   
Nascut/da a , el amb domicili en carrer/plaça   
C.P Telèfon   
SOL·LICITA: Ser admès per a prendre part en l?oposició convocada per a cobrir vacants d?Auxiliars d?administració general de la Sindicatura de Comptes de la Generalitat Valenciana, segons la convocatòria publicada en el   
EXPOSA:  
a) Que reuneix tots i cada un dels requisits establerts en la base 2.2 de la convocatòria, els quals acreditarà documentalment d?acord amb la base setena.  
b) Que adjunta una fotocòpia del DNI i una fotografia de carnet.  
Valencia, de de 1991  
La persona interesada  
Excma. Sr. Síndic Major de la Sindicatura de Comptes de la Generalitat Valenciana Av. del Port, 108. 46263 Valencià  
ANNEX III  
El tribunal qualificador de l?oposició estarà constituït de la forma següent:  
President: Un Síndic de la Sindicatura de Comptes de la Generalitat Valenciana.  
Vocals:  
- Un síndic de la Sindicatura de Comptes de la Generalitat Valenciana.  
- Dos funcionaris de la Sindicatura de Comptes pertanyents al grup C o superior.  
- Un funcionari de les Corts Valencianes pertanyent al grup C o superior.  
- Un representant del Consell de Personal de les Corts Valencianes i institucions que en depenen, que actuar i amb veu i sense vot.  
- Un representant de la Conselleria d'Administració Pública, que actuarà en funcions d'assessorament.  
Secretari: El Secretari General de la Sindicatura de Comptes de la Generalitat Valenciana,, que actuar i amb veu i sense vot.  
A més dels membres titulars del tribunal, es designaran els respectius suplents. La composició del tribunal qualificador serà publicada en el BOCV.